Sultan Abdul Jamil Shah ibni Almarhum Sultan Muhammad Shah

Almarhum Paduka Sri Sultan Abdul Jamil Shah I ibni Almarhum Sultan Muhammad Shah (mangkat 1511) ialah Sultan Pahang yang ketiga yang bertakhta memerintah dari tahun 1495 hingga tahun 1511. Baginda memerintah bersama dengan kakanda sepupu baginda, Sultan Mansur Shah yang menggantikan penurunan takhta paduka ayahanda baginda, Sultan Ahmad Shah I pada tahun 1495.

Kehidupan awal
Dikenali sebagai Raja Jamil sebelum baginda menaiki takhta, baginda ialah paduka putera sulung kepada Sultan Pahang yang pertama, Sultan Muhammad Shah ibni Almarhum Sultan Mansur Shah dan raja permaisuri baginda, Mengindra Putri. berikutan penurunan takhta paduka ayahanda saudara baginda, Sultan Ahmad Shah ibni Almarhum Sultan Mansur Shah dan perisytiharan sepupu baginda Raja Mansur sebagai Sultan pada tahun 1495, Raja Jamil telah mengambil tanggungjawab untuk pewalian Sultan yang muda itu. Baginda kemudiannya dilantik oleh sepupu yang lain, Sultan Mahmud Shah dari Melaka sebagai Sultan Pahang dan memerintah bersama dengan Sultan Mansur Shah.

Takhta pemerintahan

Sultan Abdul Jamil Shah menyelia pemulihan hubungan antara Negeri Pahang dan Negeri Melaka bawah Empayar Melaka. Pada tahun 1500, kedua-dua negeri itu bekerjasama menewaskan Raja Ligor (anak raja siam) yang telah diarahkan oleh Siam untuk menyerang Pahang. Ia merupakan percubaan terakhir Siam untuk menyerang Pahang. Pada tahun 1511, Melaka (kotanya yang jatuh bukan Empayar Melaka yang jatuh) jatuh di bawah Empayar Portugis. Sultan Mahmud Shah berundur ke Muar di Johor dan kemudian ke Pahang, tempat baginda diterima dengan mesra oleh Abdul Jamil Shah. Sultan Abdul Jamil Shah mangkat di Pekan setahun kemudian dan dimakamkan di Ziarat Raja Raden. Maka digelar Marhum Ziarat.

Gelaran

 Keputeraan-1469: Raja Abdul Jamil ibni Sultan Muhammad Shah 
 1473-1475; Raja Muda Besar Abdul Jamil ibni Sultan Muhammad Shah 
 1475-1512: Paduka Sri Sultan Abdul Jamil Shah I ibni Almarhum Sultan Muhammad Shah
 1512-kini: Almarhum Sultan Abdul Jamil Shah ibni Almarhum Sultan Muhammad Shah
 Nama diraja: Sultan Abdul Jamil Shah I
 Anumerta: Mahrum Ziarat

Keturunan

Rujukan

Bibliografi

Rujukan 
Wikipedia

Sultan Pahang - Melaka
Kematian 1512
Sultan dan pemerintah Pahang abad ke-15
Sultan dan pemerintah Pahang abad ke-16